Όπως και με κάθε πλαστική επέμβαση, η τιμή της ωτοπλαστικής εξαρτάται πάντα από την περίπτωση του ασθενή και φυσικά τον γιατρό που θα επιλέξει. Σε γενικές γραμμές, το κόστος μιας ωτοπλαστικής είναι σχετικά χαμηλό σε σχέση με άλλες επεμβάσεις αφού συνήθως δεν γίνεται με ολική αναισθησία και δεν απαιτείται παραμονή στο νοσοκομείο.
Η ωτοπλαστική σε παιδιά αν και σχετικά πιο απλή σε σχέση με αυτή των ενηλίκων μπορεί να είναι πιο ακριβή λόγω της απαιτούμενης εξειδίκευσης του γιατρού αλλά και της ολικής αναισθησίας που θα γίνει. Σε κάθε περίπτωση, να θυμάστε ότι πρέπει να επιλέξετε έναν πλαστικό χειρουργό που να είναι έμπειρος κι εξειδικευμένος και με τον οποίο να έχετε και καλή σχέση και επικοινωνία.
Στην ωτοπλαστική συνήθως γίνονται απορροφήσιμα ράμματα τα οποία δεν απαιτούν αφαίρεση από γιατρό, καθώς διαλύονται φυσικά μέσα στον σώμα. Αν όμως ο γιατρός για κάποιο λόγο σας κάνει συμβατικά ράμματα, θα πρέπει να συνεννοηθείτε μαζί του για το πότε θα γίνει η αφαίρεση τους. Η αφαίρεση των ραμμάτων συνήθως γίνεται μερικές μέρες ή μία – δύο εβδομάδες μετά την επέμβαση.
Τέλος, αν κάνετε δραστηριότητες όπως η κολύμβηση και η σωματική άσκηση, θα πρέπει να τις σταματήσετε για λίγο καιρό μετά την επέμβαση και να επιστρέψετε σε αυτές μόνο μετά από την έγκριση του γιατρού σας.